ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 193.53 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 10.25 కోట్లకు పైగా డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,93,53,58,865
|
|
అందుబాటులోని నిల్వలు
|
|
10,25,64,720
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 193.53 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 10.35 కోట్లకు పైగా  డోసులు అందుబాటులో ఉన్నాయి.
రక్షణ మంత్రిత్వ శాఖ
అంతర్జాతీయ యోగా దినోత్సవం 2022 రెండవ తుదిసన్నాహాల కార్యక్రమాన్ని నిర్వహించిన రక్షణ మంత్రిత్వ శాఖ
రక్షణ మంత్రిత్వ శాఖ  న్యూఢిల్లీలో 31మే 2022న నిర్వహించిన అంతర్జాతీయ యోగా దినోత్సవం 2022 తుది సన్నాహాల కార్యక్రమానికి రక్షణ కార్యదర్శి డాక్టర్ అజయ్ కుమార్ నేతృత్వం వహించారు. ఈ కార్యక్రమంలో మాజీసైనికోద్యోగుల సంక్షేమ విభాగం కార్యదర్శి శ్రీ బి. ఆనంద్, రక్షణ మంత్రిత్వ విభాగం ఆర్&డి కార్యదర్శి, డిఫెన్స్ రిసెర్చ్ అండ్ డెవలప్మెంట్ ఆర్గనైజేషన్  చైర్మన్ డాక్టర్ జి సతీష్ రెడ్డి, ఆర్థిక వ్యవహారాల సలహాదారు  శ్రీ సంజీవ్ మిట్టల్, రక్షణ మంత్రిత్వ శాఖ సీనియర్ అధికారులు కూడా పాల్గొన్నారు. ఒత్తిడిని ఎదుర్కోవడంలో యోగా పాత్ర పై మొరార్జీ దేశాయ్ జాతీయ యోగా ఇనిస్టిట్యూట్ వారి ప్రెజెంటేషన్ను ఈ కార్యక్రమంలో వీక్షించారు.
సమావేశాన్ని ఉద్దేశించి ప్రసంగిస్తూ, నిత్య జీవితంలో యోగ ప్రాముఖ్యతను నొక్కి చెప్తూ, నిత్య సాధన శరీరం, మనసుకు మధ్యపొందికను అందించడం ద్వారా భౌతిక, మానసిక ఆరోగ్యాన్ని అందిస్తుందని రక్షణ శాఖ కార్యదర్శి డాక్టర్ అజయ్ కుమార్ తెలిపారు. అంతర్జాతీయ యోగా దినోత్సవం ద్వారా భారత్ ఈ సంప్రదాయ సాధన వారసత్వాన్ని తిరిగి పొందిందని ఆయన అన్నారు.
రక్షణ మంత్రిత్వ శాఖ అంతర్జాతీయ యోగా దినోత్సవం 2022కు సంబంధించి నిర్వహించిన రెండవ విడత తుది సన్నాహాల కార్యక్రమం ఇది. ఇటువంటి కార్యక్రమాన్ని తొలిసారి 19 మే,2022న నిర్వహించగా, రక్షణ మంత్రి శ్రీ రాజనాథ్ సింగ్ హాజరయ్యారు. ఆనందకరమైన, సమతులమైన జీవితం కోసం ప్రజలు నిత్యం యోగ సాధన చేయాలని ఆయన పిలుపిచ్చారు.
https://www.pib.gov.in/PressReleasePage.aspx?PRID=1826553
ప్రధాన మంత్రి కార్యాలయం
ఏశియాన్ గేమ్స్2022 లో 10 మీటర్ ల ఎయర్ పిస్టల్ విమెన్స్ ఈవెంట్ లో వెండి పతకాన్ని ఈశ సింహ్ గారు సాధించినందుకుసంతోషాన్ని వ్యక్తం చేసిన ప్రధాన మంత్రి
హాంగ్ ఝోవు లో జరుగుతున్న ఏశియాన్ గేమ్స్ 2022 లో 10 మీటర్ ల ఎయర్ పిస్టల్ విమెన్స్ ఈవెంట్ లో వెండి పతకాన్ని సాధించినందుకు ఈశ సింహ్ గారి కి అభినందనల ను ప్రధాన మంత్రి శ్రీ నరేంద్ర మోదీ వ్యక్తం చేశారు.
ప్రధాన మంత్రి ఎక్స్ మాధ్యం లో-
‘‘పది మీటర్ ల ఎయర్ పిస్టల్ విమెన్స్ టీమ్ ఈవెంట్ లో వెండి పతకాన్ని గెలిచిన ఈశ సింహ్ ను చూస్తే గర్వం గా ఉంది. ఆమె యొక్క నిబద్ధత, శ్రద్ధ తో కూడుకొన్నటువంటి శిక్షణ లతో పాటు గా అచంచలమైన దృఢసంకల్పం.. వీటి కారణం గానే ఏశియాన్ గేమ్స్ లో ఆమె విజయం సాధించారు.’’ అని పేర్కొన్నారు.
(
రక్షణ మంత్రిత్వ శాఖ
అండమాన్ & నికోబార్ కమాండ్ను సందర్శించిన రక్షణ శాఖ సహాయ మంత్రి శ్రీ అజయ్ భట్
అండమాన్,& నికోబార్ దీవులకు తన రెండు రోజుల పర్యటనలో భాగంగా రక్షణ శాఖ సహాయ మంత్రి శ్రీ అజయ్ భట్ అండమాన్ & నికోబర్ కమాండ్  కేంద్ర కార్యాలయాన్ని సందర్శించారు. ఆయన పర్యటన 18 సెప్టెంబర్ 2023న ముగిసింది. కేంద్ర కార్యాలయ పర్యటనలో భాగంగా రక్షణ శాఖ సహాయ మంత్రి ఎఎన్సి కమాండర్ ఇన్ చీఫ్ ఎయిర్ మార్షల్ సాజు బాలకృష్ణన్తో సమగ్ర సంభాషణలు, కార్యనిర్వహణకు సంబంధించిన చర్చలు కూడా జరిగాయి. తన పర్యటన సందర్భంగా, శ్రీ అజయ్ భట్ అనేకమందితో సంభాషించడం అన్నది ఈ సుందరమైన ద్వీపకల్పపు వ్యూహాత్మక ప్రాముఖ్యతను సూచిస్తుంది.
ఐఎన్ఎస్ ఉత్కర్ష్లో సంకల్ప స్మారక వద్ద నేతాజీ సుభాష్ చంద్రబోస్కు నివాళులు అర్పించడం ద్వారా రక్షణశాఖ సహాయ మంత్రి తన పర్యటనను ప్రారంభించారు. అనంతరం లెఫ్టెనెంట్ గవర్నర్ అడ్మిరల్ డికె జోషి తో రాజ్నివాస్లో గౌరవపూర్వకంగా సమావేశం అయ్యారు.
రాష్ట్రపతి సచివాలయం
డయులో రాష్ట్రపతి పర్యటన; వివిధ అభివృద్ధి కార్యక్రమాలకు ప్రారంభోత్సవాలు, శంకుస్థాపనలు
డయులో పర్యటించిన రాష్ట్రపతి శ్రీ రామ్నాథ్ కోవింద్, వివిధ అభివృద్ధి కార్యక్రమాలకు ప్రారంభోత్సవాలు, శంకుస్థాపనలు చేశారు. ప్రారంభోత్సవాలు: "ట్రిపుల్ ఐటీ వడోదర-ఇంటర్నేషనల్ క్యాంపస్ డియు"కు చెందిన మొదటి విద్య సెషన్; కమలేశ్వర్ స్కూల్, ఘోఘ్లా. శంకుస్థాపనలు: సౌద్వాడిలో ఒక పాఠశాల నిర్మాణం; డియు నగర గోడపై 1.3 కి.మీ. వారసత్వ నడక దారి వృద్ధి; వారసత్వ ప్రాంతాల పరిరక్షణ, ముఖభాగం పునరుద్ధరణ ; ఫోర్ట్ రోడ్లో పండ్లు, కూరగాయల మార్కెట్ నవీకరణ; డయు జిల్లాలోని అన్ని పట్టణ, గ్రామీణ ప్రాంతాలకు సమగ్ర మునిసిపల్ ఘన వ్యర్థాల నిర్వహణ వ్యవస్థ అభివృద్ధి.
కేంద్ర పాలిత ప్రాంతంలో ప్రజా సౌకర్యాల నిర్మాణం, నిర్వహణ కోసం దాద్రా&నగర్ హవేలీ, డామన్&డయు అధికారులు, ప్రజలు చేస్తున్న కృషిని రాష్ట్రపతి అభినందించారు. ఈ ప్రయత్నాల వల్ల గత నాలుగేళ్లలో, సామాజిక అభివృద్ధిలో వివిధ మంత్రిత్వ శాఖల నుంచి దాదాపు 40 పురస్కారాలు, గౌరవాలను కేంద్ర పాలిత ప్రాంతం పొందిందన్నారు.
సహజ వారసత్వాన్ని, పర్యావరణాన్ని పరిరక్షించడంలో అధికారులు చేస్తున్న ప్రయత్నాలను శ్రీ కోవింద్ అభినందించారు. వారి కృషి కారణంగా, పగటిపూట తనకు కావలసిన విద్యుత్ను సంపూర్ణంగా సౌర ఫలకాల ద్వారా పొందుతున్న దేశ తొలి నగరంగా డయు అవతరించిందని గుర్తు చేశారు.
'ఆత్మనిర్భర్ భారత్', 'వోకల్ ఫర్ లోకల్' కార్యక్రమాలు డామన్&డయులో వేగంగా సాగుతున్నాయని సంతోషం వ్యక్తం చేశారు. ఈ కార్యక్రమాల కింద స్థాపించిన పర్యావరణహిత స్టాళ్లలో అందిస్తున్న స్థానిక ఆహారం ఉపాధినేగాక, పర్యాటకులకు స్థానిక రుచులను కూడా అందిస్తుందని అన్నారు.
'స్వచ్ఛ్ భారత్ అభియాన్' అమల్లో డామన్&డయు ముందుందని, 'బహిరంగ మలవిసర్జన రహితం'గా అవతరించడం గర్వకారణమని రాష్ట్రపతి అన్నారు. ప్రతి ఇంటి నుంచి వర్థ్యాలను తీసుకెళ్తూ, స్థానిక అధికారులు దేశం మొత్తానికీ ఆదర్శప్రాయంగా మారారని మెచ్చుకున్నారు. ప్రజా చైతన్యం, అధికారుల అవిశ్రాంత కృషి కారణంగా, 2019 'స్వచ్ఛ్ సర్వేక్షణ్'లో డామన్&డయు తొలిస్థానంలో నిలిచిందని రామ్నాథ్ కోవింద్ గుర్తు చేశారు.
ప్రతి ఇంటికీ తాగునీరు, ఉజ్వల యోజన ప్రయోజనం, బడి ఈడు పిల్లల నమోదు వంటి కార్యక్రమాల కోసం కృషి చేసిన దాద్రా &నగర్ హవేలీ, డామన్&డయు ప్రజలు, అధికారులు, ప్రజాప్రతినిధులు, ప్రజాసంఘాలను రాష్ట్రపతి ప్రశంసించారు.
రాష్ట్రపతి హిందీ ప్రసంగ పాఠం కోసం ఇక్కడ క్లిక్ చేయండి.
వాణిజ్యం, పరిశ్రమల మంత్రిత్వ శాఖ
ప్రత్యేక ఆర్ధిక మండళ్లపై కరోనా ప్రభావం
ఏప్రిల్ నుండి ఆగస్టు వరకు ప్రత్యేక ఆర్ధిక మండళ్ల  నుండి వాణిజ్య ఎగుమతులకు సంబంధించి ఒక తులనాత్మక ప్రకటన ఈ విధంగా ఉంది :
|
|
వాణిజ్య ఎగుమతులు

|
|
గత ఏడాది ఇదే కాలంలో
వాణిజ్య ఎగుమతులు

|
|
రూ. 81,481 కోట్లు
|
|
రూ. 1,30,129 కోట్లు
అయితే, సేవల ఎగుమతులు గత ఏడాది ఇదే కాలంతో పోలిస్తే ఈ ఏడాది ఏప్రిల్ 2020 నుండి ఆగస్టు 2020 వరకు 9 శాతం వృద్ధిని నమోదుచేశాయి.
సెజ్ డెవలపర్లు / కో-డెవలపర్లు / యూనిట్లను సులభతరం చేయడానికి, కోవిడ్ -19 వ్యాప్తి సమయంలో ఈ క్రింది చర్యలు తీసుకున్నారు:
31. వివిధ నివేదికలు దాఖలు చేసే చివరి తేదీని 31.03.2020 నుండి 30.06.2020 కు పొడిగించారు. ఉదాహరణకు: త్రైమాసిక ప్రగతి నివేదిక , సాఫ్ టెక్స్ ఫారం మరియు వార్షిక పనితీరు నివేదికలు .
32. కోవిడ్ మహమ్మారి సమయంలో, ఎలక్ట్రానిక్ మాధ్యమం ద్వారా, కాలపరిమితితో గడువు ముగియడానికి షెడ్యూల్ చేయబడిన అనుమతుల పత్రం  మరియు ఇతర నివేదికలు విస్తరించడానికి అభివృద్ధి కమిషనర్లు  ఆదేశించారు. అంతేకాకుండా, ఈ అంతరాయం ఉన్న కాలంలో చెల్లుబాటు గడువు ముగిసినందున డెవలపర్ / కో-డెవలపర్ / యూనిట్లు ఎటువంటి ఇబ్బందులను ఎదుర్కోలేదని నిర్ధారించడానికి ఎలక్ట్రానిక్ మోడ్ ద్వారా పొడిగింపును మంజూరు చేయలేని సందర్భాల్లో డి.సి.లు ఆదేశించారు. మరియు 30.06.2020 వరకు ఎటువంటి పక్షపాతం లేకుండా గడువు తేదీ యొక్క తాత్కాలిక పొడిగింపు / వాయిదా ఇవ్వబడింది.ఐ.టి. / ఐ.టి.ఈ.ఎస్. యూనిట్లతో పాటు, సెజ్ లలో ఉన్న ఐ.టి. / ఐ.టి.ఈ.ఎస్. కాని యూనిట్లు కూడా ఇంటి నుండి పని చేయడానికి సెజ్ నుండి వెలుపలకు డెస్కు టాప్ / ల్యాప్ టాప్ తీసుకు వెళ్ళడానికి అనుమతించబడ్డాయి. లాక్ డౌన్ ఉన్నప్పటికీ సానుకూల వృద్ధిని నమోదు చేయడానికి ఇది ముఖ్యంగా ఐ.టి / ఐ.టి.ఈ.ఎస్. రంగంలో ఎగుమతులకు అవకాశం కల్పించింది.
1. ఆమోద కమిటీ పోస్ట్-ఫాక్టో ధృవీకరణకు లోబడి మాస్కులు, శానిటైజర్, గౌన్లు మరియు ఇతర రక్షణ / నివారణ ఉత్పత్తులు / సాధన వంటి ముఖ్యమైన వస్తువులను తయారుచేసేటప్పుడు బ్రాడ్-బ్యాండింగ్ కోసం అధికారాన్ని అభివృద్ధి కమిషనర్లకు అప్పగించారు.
2. 2020-21 ఆర్థిక సంవత్సరానికి కేంద్ర ప్రభుత్వ సెజ్ లోని యూనిట్లకు లీజు అద్దె పెంపు ఉండకూడదని ఆదేశాలు జారీ చేయబడ్డాయి.
3. మొదటి త్రైమాసికంలో లీజు అద్దె చెల్లింపును 2020 జూలై, 31వ తేదీ వరకు కేంద్ర ప్రభుత్వ సెజ్ లోని అన్ని యూనిట్లకు వాయిదా వేశారు. అంతేకాకుండా, 2020 అక్టోబర్ 1వ తేదీ నుండి ఆరు సమాన వాయిదాలలో లీజు అద్దె యొక్క మొదటి రెండు త్రైమాసిక వాయిదాలను క్లియర్ చేయడానికి యూనిట్లను అనుమతించాలని అభివృద్ధి కమిషనర్లను అభ్యర్థించారు.అభివృద్ధి కమిషనర్లు తమ మండలాల్లో ఇలాంటి సహాయక చర్యలను పరిగణనలోకి తీసుకోవాలని రాష్ట్ర ప్రభుత్వ / ప్రైవేట్ సెజ్ల డెవలపర్లలకు సూచించాలని కోరారు.
ఎలక్ట్రానిక్ విధానంలో పని సంస్కృతిని అవలంబించడానికి మరియు ఔషధాల తయారీ, అవసరమైన వస్తువులు మొదలైన వాటితో సహా యూనిట్లకు అవసరమైన సహాయాన్ని అందించడానికి మరియు కోవిడ్ మార్గదర్శకాలను అనుసరించాలని డి.సి.లు అందరికీ సూచించడమయ్యింది.
కేంద్ర వాణిజ్య, పరిశ్రమల శాఖ మంత్రి శ్రీ పియూష్ గోయల్ ఈ రోజు లోక్సభలో లిఖితపూర్వకంగా ఇచ్చిన సమాధానంలో ఈ సమాచారాన్ని తెలియజేశారు.
ప్రధాన మంత్రి కార్యాలయం
పౌర విమానయాన రంగాన్ని గురించి చర్చించడం కోసం ఒక సమీక్ష సమావేశాన్ని నిర్వహించిన ప్రధాన మంత్రి
భారతదేశ పౌర విమానయాన రంగాన్ని మరింత సమర్ధం గా తీర్చిదిద్దడం లో సహాయకారి కాగల వ్యూహాల ను సమీక్షించడం కోసం ఒక విస్తృత స్థాయి సమావేశాన్ని ప్రధాన మంత్రి శ్రీ నరేంద్ర మోదీ ఈ రోజు న నిర్వహించారు. ప్రయాణాలు చేసే ప్రజల కు విమానాల లో వెచ్చించవలసి వచ్చే కాలం తగ్గి, తద్ద్వారా వారి కి ప్రయోజనం చేకూరే విధం గా భారతదేశ గగనతలాన్ని కార్యసాధకం గా వినియోగించవలసి ఉన్నదని, అలాగే సైన్య వ్యవహారాల విభాగం యొక్క సన్నిహిత సహకారం తో విమాన సంస్థ లకు వాటి వ్యయాల ను ఆదా చేసుకోవడం లో సాయపడాలని నిర్ణయించడమైంది.
విమానాశ్రయాల లో మరింత సామర్థ్యాన్ని సంతరించడం తో పాటు మరింత ఆదాయాన్ని సంపాదించుకోవడం కోసం మరో 6 విమానాశ్రయాల ను- మూడు నెల ల లోగా టెండర్ ప్రక్రియ ను మొదలుపెట్టడం ద్వారా- పిపిపి ప్రాతిపదిక న అప్పగించే ప్రక్రియ ను త్వరపరచ వలసింది గా పౌర విమానయాన మంత్రిత్వ శాఖ కు సూచన చేయడమైంది.
సమావేశ క్రమం లో ఇ-డిజిసిఎ పథకాన్ని సైతం సమీక్షించడమైంది. ఈ పథకం డిజిసిఎ యొక్క కార్యాలయం లో మరింత పారదర్శకత్వాన్ని కొనితెస్తుంది. అంతేకాక వివిధ లైసెన్స్ లు/ అనుమతుల కోసం పట్టే కాలాన్ని తగ్గించడం ద్వారా సంబంధిత వర్గాలన్నిటి కి సహాయకారి గా నిలవనున్నది.
పౌర విమానయాన మంత్రిత్వ శాఖ మరియు ఆ శాఖ అధీనం లో గల సంస్థ లు అమలు పరచే అన్ని సంస్కరణ కార్యక్రమాలు ఒక కాలబద్ధమైన విధానం లో ముందుకు సాగాలని కూడా నిర్ణయం తీసుకోవడమైంది.
హోం మంత్రి, ఆర్ధిక మంత్రి, పౌర విమానయాన శాఖ సహాయ మంత్రి, ఆర్ధిక శాఖ సహాయ మంత్రి ల తో పాటు భారత ప్రభుత్వం లోని ఉన్నతాధికారులు కూడా ఈ సమావేశాని కి హాజరయ్యారు.
(
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
దేశీయ మార్కెట్లో వంట నూనెల ధరలను తగ్గించడానికి కేంద్రం వంట నూనెలపై స్టాక్ పరిమితులను విధించింది
ఇది దేశవ్యాప్తంగా వినియోగదారులకు గొప్ప ఉపశమనం కలిగించే నిర్ణయం
ఆహార ప్రజా పంపిణీ శాఖ తీసుకున్న చరిత్రాత్మక నిర్ణయం వల్ల వంట నూనెలు నూనె గింజలపై 2022 మార్చి 31 వరకు స్టాక్పై పరిమితులు అమలవుతాయి.
నిర్దేశిత ఆహారపదార్థాల  ఉత్తర్వుపై లైసెన్సింగ్, అవసరాలు, స్టాక్ పరిమితులు, కదలికల పరిమితుల తొలగింపు తక్షణం అమలులోకి వచ్చింది. అంటే 2021 సెప్టెంబర్ 8 నుండి ఆదేశాలు అమలవుతున్నది. ఆవ నూనె నూనె గింజలపై ఎన్సీడీఈఎక్స్లో ఫ్యూచర్స్ ట్రేడింగును ఈ నెల ఎనిమిది నుంచి నిలిపివేశారు.
కేంద్రం నిర్ణయం దేశీయ మార్కెట్లో వంట నూనెల ధరలు తగ్గేలా చేస్తుంది. తద్వారా దేశవ్యాప్తంగా వినియోగదారులకు ఎంతో ఉపశమనం కలుగుతుంది.
అంతర్జాతీయ మార్కెట్లో వంట నూనె రేట్లు ఎక్కువగా ఉండటం వల్ల దేశీయ వంటనూనెలపై గణనీయమైన ప్రభావాన్ని చూపుతున్నాయి. ప్రధాన మంత్రి నరేంద్ర మోదీ, ప్రభుత్వం దూరదృష్టి నాయకత్వంతో వంట నూనెల వంటి నిత్యావసర వస్తువుల ధరలు నియంత్రించబడేలా చూడడానికి కేంద్ర ప్రభుత్వం బహుముఖ వ్యూహాన్ని రూపొందించింది. దిగుమతి సుంకాలను తగ్గించింది. వివిధ వాటాదారుల దగ్గర ఉన్న స్టాక్ల వివరాలను సొంతగా బహిర్గం చేసేందుకు వెబ్-పోర్టల్ ప్రారంభించడం వంటి చర్యలు ఇప్పటికే తీసుకున్నారు. వంట నూనెల దేశీయ ధరలను మరింత తగ్గించడానికి చేస్తున్న ఈ ప్రయత్నం గురించి వివరిస్తూ కేంద్రం అన్ని రాష్ట్రాలకు ఉత్తర్వును జారీ చేసింది.
ఈ ఉత్తర్వు ప్రకారం, ఈ క్రింది మినహాయింపులతో రాష్ట్రం/కేంద్రపాలిత ప్రాంత ప్రభుత్వాలు అందుబాటులో ఉన్న స్టాకులను, వాడకం ఆధారంగా సంబంధిత రాష్ట్రాల ప్రభుత్వం/కేంద్రపాలిత ప్రాంతాల అడ్మినిస్ట్రేషన్ అన్ని వంట నూనె గింజల స్టాక్ పరిమితిని నిర్ణయిస్తుంది:
 రిఫైనర్, మిల్లర్, ఎక్స్ట్రాక్టర్, హోల్సేలర్ లేదా రిటైలర్ లేదా డీలర్, విదేశీ ఎగుమతులు చేసే వ్యక్తి ఎగుమతిదారుడికి ఎక్స్పోర్టర్ కోడ్ నంబర్ను విదేశీ ఎగుమతుల డైరెక్టర్ జనరల్ ఆఫ్ ఫారిన్ ట్రేడ్ జారీ చేస్తారు. ఇందుకు తన దగ్గరున్న వంట నూనె గింజలు, నూనెల్లో ఎంత మేరకు ఎగుమతి కోసం కేటాయించారో వివరించాలి.
 రిఫైనర్, మిల్లర్, ఎక్స్ట్రాక్టర్, హోల్సేలర్ లేదా రిటైలర్ లేదా డీలర్, ఇలాంటి దిగుమతిదారులు వంట నూనెలు. వంట నూనె గింజలకు సంబంధించి తన స్టాక్లో కొంత భాగాన్ని దిగుమతుల నుండి పొందారని నిరూపించగలగాలి.
ఒకవేళ, సంబంధిత చట్టపరమైన సంస్థలు కలిగి ఉన్న నిల్వలు నిర్దేశిత పరిమితుల కంటే ఎక్కువగా ఉంటే, వారు దానిని ఆహార & ప్రజా పంపిణీ శాఖ పోర్టల్లో  ప్రకటించాలి. రాష్ట్ర/యుటి పరిపాలన నిర్దేశించిన స్టాక్ పరిమితుల ప్రకారం తన వ్యాపారాన్ని నిర్వహించాలి. అధికారులు అటువంటి నోటిఫికేషన్ జారీ చేసిన 30 రోజుల్లోపు స్టాకులను తగ్గించుకోవాలి.
రాష్ట్ర ప్రభుత్వాలు/యూనియన్ టెరిటరీ అడ్మినిస్ట్రేషన్ల ద్వారా డిపార్ట్మెంట్ ఆఫ్ ఫుడ్ & పబ్లిక్ డిస్ట్రిబ్యూషన్ సూచించిన ప్రకారం https://evegoils.nic.in/EOSP/) పోర్టల్లో వంట నూనెలు వంట నూనె గింజల స్టాక్ క్రమం తప్పకుండా ప్రకటిస్తారు.
ఆయుష్
ఆయుష్ వ్యవస్థ ద్వారా వివిధ వ్యాధి చికిత్సలకు ప్రాచుర్యం అందించేలా చొరవ
కేంద్ర ఆయుష్ మంత్రిత్వ శాఖ ఆయుష్ వ్యవస్థ ద్వారా వివిధ వ్యాధుల చికిత్సకు ప్రాచుర్యం అందించేలా చొరవచూపుతోంది. తన సెంట్రల్ సెక్టార్ స్కీమ్ కింద అంతర్జాతీయ సహకారంతో పాటు అంతర్జాతీయ ప్రచారం, ఆయుష్ వైద్య విధానాలకు ప్రపంచ వ్యాప్తంగా తగిన ఆమోదం లభింపజేసేందుకు వివిధ రకాల కార్యక్రమాలను చేపడుతోంది. ఆయుష్ విభాగాలకు వాణిజ్య సదుపాయాల కల్పనకు వివిధ దేశాలతో ద్వైపాక్షిక, బహుపాక్షిక చర్చలు జరపడం.. ఆయుష్ వ్యవస్థలకు గుర్తింపు తేవడంతో పాటు ఆయుష్ ఉత్పత్తులు/ మందులు/ సేవల ఎగుమతులను ప్రోత్సహించడానికి అంకితమైన ఆయుష్ ఎగుమతి ప్రమోషన్ కౌన్సిల్ను  ఏర్పాటు చేయడంతో పాటుగా అంతర్జాతీయంగా జరిగే ప్రదర్శనలలో పాల్గొనడానికి పరిశ్రమలు మరియు ఆసుపత్రులకు తగిన మద్దతు అందించేలా వివిధ చర్యలను చేపడుతోంది. డబ్ల్యూహెచ్ఓ, ఐఎస్ఓ వంటి వివిధ అంతర్జాతీయ ఏజెన్సీలతో సహకరించడం, అవుట్బౌండ్ పెట్టుబడులను ప్రోత్సహించడం, అంతర్జాతీయ ఆయుష్ ఇన్స్టిట్యూట్లను స్థాపించడం, భారతదేశంలో ఆయుష్ కోర్సులు అభ్యసించేందుకు గాను విదేశీ పౌరులకు స్కాలర్షిప్ ఇవ్వడం ద్వారా నాణ్యతా ప్రమాణాలను నెలకొల్పేలా వివిధ దేశాలకు నిపుణులను నియమిస్తోంది. ఆయుష్ రంగంలో వైద్య పర్యాటక రంగం పెంపొందించడానికి మరియు ప్రపంచ స్థాయి అత్యాధునిక ఆయుష్ ఆసుపత్రులను స్థాపించడానికి.. సహాయాన్ని అందించేలా ప్రభుత్వం మెడికల్ వాల్యూ ట్రావెల్ కోసం ఛాంపియన్ సర్వీసెస్ సెక్టార్ స్కీమ్ను అభివృద్ధి చేసింది. ప్రభుత్వం మెడికల్, వెల్నెస్, యోగా మరియు ఆయుర్వేద పర్యాటక రంగం పెంపొందించడానికి నేషనల్ మెడికల్ & వెల్నెస్ టూరిజం బోర్డును ఏర్పాటు చేసింది. ఆయుష్ వ్యవస్థ ద్వారా భారతదేశాన్ని ఆరోగ్య మరియు ఆరోగ్య సంరక్షణ పర్యాటక కేంద్రంగా తీర్చిదిద్దాలని భారత ప్రభుత్వం లక్ష్యంగా పెట్టుకుంది. మన భారత సాంప్రదాయ వ్యవస్థను ప్రోత్సహించడానికి భారత ప్రభుత్వం నేషనల్ ఆయుష్ మిషన్  ప్రారంభించడం వంటి వివిధ రకాల విధాన కార్యక్రమాలను చేపట్టింది. ఆయుష్ ఆస్పత్రులు, డిస్పెన్సరీల సంఖ్య పెంచి ఆయుష్ను జాతీయ కార్యక్రమంలో చేర్చడం ద్వారా ఆయుష్ సేవలకు మెరుగైన ప్రాప్యత లభించేలా చేయడమైంది. ఆయుష్ ఆస్పత్రులు మరియు డిస్పెన్సరీల సంఖ్య పెంచడంతో క్యాన్సర్, డయాబెటిస్, కార్డియో -వాస్కులర్ వ్యాధులు మరియు స్ట్రోక్  నివారణ మరియు నియంత్రణ వెసులుబాటు కల్పిస్తూ జాతీయ కార్యక్రమంలో ఆయుష్ను చేర్చడమైంది. ఆయుష్ సేవలను అందించేందుకు దాదాపు 12500 ఆయుష్ హెల్త్ మరియు వెల్నెస్ సెంటర్లను అందుబాటులోకి తేవడం జరిగింది. ఆయుష్మాన్ భారత్ ఆధ్వర్యంలోని వివిధ కేంద్రాలలోని ఆయుష్ చికిత్సల కోసం తగిన బీమా కవరేజీని ప్రవేశపెట్టడంతో పాటుగా ప్రింట్/ ఎలక్ట్రానిక్/ సోషల్ మీడియా ప్లాట్ఫాంల ద్వారా ఆయుష్ వ్యవస్థల ప్రయోజనాలను వ్యాప్తి చేయడమైంది. సమాజ ఆరోగ్య సంరక్షణను ప్రోత్సహించడానికి ప్రామాణికమైన ఆయుష్ చికిత్స విధానాలను తీసుకురావడానికి ప్రఖ్యాతమైన ఆయుష్ మరియు అల్లోపతి సంస్థలలో ఆయుష్ వైద్య ఆరోగ్య విభాగాన్ని స్థాపించడానికి.. మరియు తగినట్టుగా సహాయాన్ని అందించేందుకు ఆయుర్స్వస్త్య యోజన అనే కొత్త ఆరోగ్య సంరక్షణ పథకం అభివృద్ధి చేయబడింది. ఈ సమాచారాన్ని కేంధ్ర ఆయుష్ శాఖ సహాయ మంత్రి శ్రీ మహేంద్రభాయ్ ముంజపారా ఈ రోజు రాజ్యసభకు ఇచ్చిన ఒక లిఖితపూర్వక సమాధానంలో తెలిపారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
2వ వ్యవస్థాపక దినోత్సవాన్ని జరుపుకున్న సిఎస్ఐఆర్- ఎన్ఐఎస్సిపిఆర్
వ్యవస్థాపక దినోత్సవోపన్యాసాన్ని ఇచ్చిన ప్రొఫెసర్ బి.ఎన్.జగతప్
సిఎస్ఐఆర్- ఎన్ఐఎస్సిపిఆర్ బలాన్ని & సుసంపన్నమైన వారసత్వాన్ని చర్చించిన ప్రొఫెసర్ రంజనా అగర్వాల్
సిఎస్ఐఆర్- నేషనల్ ఇనిస్టిట్యూట్ ఆఫ్ సైన్స్ కమ్యూనికేషన్ అండ్ పాలసీ రీసెర్చ్  13 జనవరి 2023న తన 2వ వ్యవస్థాపక దినోత్సవాన్ని జరుపుకుంది. కౌన్సిల్ ఆఫ్ సైంటిఫిక్ & ఇండస్ట్రియల్ రీసెర్చ్ లో భాగమైన ఎన్ఐఎస్సిపిఆర్ ఒక ప్రయోగశాల. రెండు అంతర్జాతీయంగా గుర్తింపు పొందిన సిఎస్ఐఆర్ సంస్థలైన సిఎస్ఐఆర్ - నేషనల్ ఇనిస్టిట్యూట్ ఆఫ్ సైన్స్ కమ్యూనికేషన్ అండ్ ఇన్ఫర్మేషన్ రీసోర్సెస్ , నేషనల్ ఇనిస్టిట్యూట్ ఆఫ్ సైన్స్, టెక్నాలజీ అండ్ డెవలప్మెంట్ స్టడీస్  అన్న రెండు సంస్థలు 14 జనవరి 2021న విలీనం కావడంతో సిఎస్ఐఆర్- ఎన్ఐఎస్సిపిఆర్ ఆవిర్భవించింది. అప్పటి నుంచి, సిఎస్ఐఆర్- ఎన్ఐఎస్సిపిఆర్ శాస్త్రీయ విధాన పరిశోధన, శాస్త్రీయ సమాచార మార్పిడి రంగంలో అంతర్జాతీయంగా గౌరవాన్ని అందుకునే సంస్థగా అవతరించేందుకు ఈ రెండు పూర్వ సంస్థల సుసంపన్నమైన 100 సంవత్సరాల వారసత్వాన్ని, అంతర్గతంగా వాటికి గల బలమైన సామర్ధ్యాలను ఉపయోగించుకొని తన కార్యకలాపాలను నిర్దేశించింది. తన కృషి ద్వారా అందరు భాగస్వాములలో నూతన సంస్థ శాస్త్ర, సాంకేతిక & ఆవిష్కరణ  విధాన అధ్యయనాలు, శాస్త్రీయ సమాచార వ్యాప్తిని ప్రోత్సహించేందుకు, శాస్త్ర, సాంకేతిక, పరిశ్రమ, సమాజపు వినిమయసీమకు ఒక వంతెనగా వ్యవహరించడంలో ముందడుగు వేసింది.
ఇమేజ్ -
వ్యవస్థాపక దినోత్సవ కార్యక్రమాన్ని ఉద్దేశించి ప్రసంగిస్తున్న సిఎస్ఐఆర్- ఎన్ఐఎస్సిపిఆర్ డైరెక్టర్ ప్రొఫెసర్ రంజనా అగర్వాల్ 
తన స్వాగతోపన్యాసంలో సిఎస్ఐఆర్- ఎన్ఐఎస్సిపిఆర్ డైరెక్టర్ ప్రొఫెసర్ రంజనా అగర్వాల్ ఎన్ఐఎస్సిపిఆర్ బలాలను, సుసంపన్నమైన వారసత్వాన్ని చర్చించారు. సమాజానికి వాటిని ప్రత్యక్షంగా కనిపించేలా, అనుభవనీయంగా, ఫలవంతం అయ్యేందుకు మన కార్యకలాపాలను పెంచుతూ పోవాలని ఆమె అన్నారు.
అనంతరం ఐఐటి బాంబే, ఫిజిక్స్ విభాగం సీనియర్ ప్రొఫెసర్ & సిఎస్ఐఆర్- ఎన్ఐఎస్సిపిఆర్ పరిశోధనా మండలి చైర్పర్సన్ ప్రొఫెసర్ బి.ఎన్. జగతప్ వ్యవస్థాపక దినోత్సవ ఉపన్యాసాన్ని చేశారు. ఆయన ఇంగ్లీ షు విద్యా చట్టం 1835 నుంచి నూతన విద్యావిధానం 2020 పరిణామాన్ని వివరించారు. ఆయన ఉపన్యాసం ఆలోచనాత్మకంగా, ఉత్తేజకరంగా ఉంది.
ఇమేజ్ -
సిఎస్ఐఆర్- ఎన్ఐఎస్సిపిఆర్లో వ్యవస్థాపక దినోత్సవ ఉపన్యాసాన్ని ఇస్తున్న ఐఐటి బాంబే సీనియర్ ప్రొఫెసర్ బి.ఎన్. జగతప్
ఎన్ఐఎస్సిపిఆర్ వ్యవస్థాపక దినోత్సవ వేడుకలలో అనేక శాస్త్రీయ ప్రచురణలు విడుదలయ్యాయి.
ఈ ప్రత్యేక సందర్బంగా, అనేక శాస్త్రీయ ప్రచురణలను విడుదల చేశారు. - ఇండస్ట్రీ 4.0ః ఎ వే ఫార్వార్డ్ ఫర్సెల్ఫ్ రిలయెన్స్ అండ్ సస్టైనబిలిటీ  పై దృష్టిపెట్టిన జర్నల్ ఆఫ్ సైంటిఫిక్ & ఇండస్ట్రియల్ రీసెర్చ్  ప్రత్యేక సంచికను విడుదల చేశారు. వీటితో పాటుగా, టిఆర్ఎల్ అసెస్మెంట్ బులిటెన్, సైన్స్ & టెక్నాలజీ క్విజ్ః సెలిబ్రేటింగ్ ఆజాదీ కా అమృత్ మహోత్సవ్, ట్రెజర్ ఆఫ్ ఇండియన్ ట్రెడిషన్స్ అన్న శీర్షిక కలిగిన ఫ్లిప్ బుక్లను కూడా ఈ కార్యక్రమానికి హాజరైన ప్రముఖుల సమక్షంలో విడుదల చేశారు. ఈ సందర్భంగా ఎస్విఎఎస్టిఐకె ఫోటోగ్రఫీ పోటీ విజేతల పేర్లను కూడా ప్రకటించారు. ఈ పోటీని 2022లో నిర్వహించారు.
వ్యవస్థాపక దినోత్సవ వేడుకల సందర్భంగా, సిఎస్ఐఆర్- ఎన్ఐఎస్సిపిఆర్ కు చెందిన పిహెచ్డి విద్యార్ధులు తమ పరిశోధన, ఫలితాలను పోస్టర్ ప్రెజెంటేషన్ ద్వారా ప్రదర్శించారు. సిఎస్ఐఆర్- ఎన్ఐఎస్సిపిఆర్ సీనియర్ ప్రధాన శాస్త్రవేత్త డాక్టర్ యోగేష్ సుమన్ వందన సమర్పణ చేశారు.
ఆయుష్
భారతీయ ఔషధ, హోమియోపతి కోసం ఆయుష్ మంత్రిత్వశాఖ కింద ఫార్మకోపియా కమిషన్ ఏర్పాటుకు కాబినెట్ ఆమోదం
ప్రధానమంత్రి శ్రీ నరేంద్ర మోదీ అధ్యక్షతన జరిగిన కేంద్ర కాబినెట్ సమావేశం భారతీయ ఔషధ, హోమియోపతి కోసం ఆయుష్ మంత్రిత్వశాఖ కింద ఫార్మకోపియా కమిషన్ ఏర్పాటుకు ఆమోదముద్ర వేసింది. ఘజియాబాద్ లో 1975 లో ఏర్పాటు చేసిన రెండు కేంద్రీయ లేబరేటరీలు - భారతీయ ఔషధాల ఫార్మకోపియా లేబరేటరీని, హోమియోపతిక్ ఫార్మకోపియా లేబరేటరీని విలీనం చేసి ఈ కమిషన్ ఏర్పాటు చేసింది.
ప్రస్తుతం భారతీయ ఔషధాలు, హోమియోపతి కోసం పనిచేస్తున్న ఫార్మకోపియా కమిషన్ ఆయుష్ మంత్రిత్వశాఖ కింద 2010 నుంచి పనిచేస్తున్న స్వతంత్ర సంస్థ. ఈ విలీనంతో ఆయుర్వేద, యునాని, హోమియోపతి అనే మూడు విభాగాల మౌలిక వసతులను, సాంకేతిక మానవ వనరులను, ఆర్థిక వనరులను గరిష్ఠంగా వాడుకునే వీలుంటుంది. వాటిని సమర్థంగా నియంత్రించటానికి, నాణ్యతను పరిరక్షించటానికి, ఫలితాల ప్రామీణీకరణకు వెసులుబాటు కలుగుతుంది.
ఈ విలీనం వల్ల ఆయుష్ ఔషధాల అభివృద్ధి, ఫార్మకోపియాలు, ఫార్ములాల ప్రచురణ సులువవుతుంది. అదే విధంగా విలీనమైన సంస్థ, దాని లేబరేటరీల చట్టబద్ధతకు కూడా ఇది అవసరమవుతుంది. అందుకోసం 1945 నాటి డ్రగ్స్ అండ్ కాస్మొటిక్స్ చట్టానికి తగిన సవరణలు చేయవలసి ఉంటుంది. వైద్య సర్వీసుల డైరెక్టర్ జనరల్, సాధారణ, ఆయుర్వేద డ్రగ్స్ కంట్రోలర్, సిద్ధ, యునాని డ్రగ్స్ టెక్నాలజీ అడ్వైజరీ బోర్డ్ తో ఇందుకు అవసరమైన సమాలోచనలు జరిగాయి. ఈ బోర్డు కేంద్ర, రాష్ట్ర ప్రభుత్వాలకు నియంత్రణావిధానాలమీద సలహాలిస్తుంది. విలీనంతో ఏర్పడిన సంస్థ నిర్మాణం, ఉద్యోగుల హోదాలు తదితర అంశాలకు ఆర్థిక మంత్రిత్వశాఖలోని వ్యయాల విభాగం ఆమోదం తెలియజేసింది.
ఆయుష్ మంత్రిత్వశాఖ కింద ఉన్న ఈ రెండు సంస్థలూ ఇప్పుడు విలీనం అవుతున్నందున ఇక మీదట వీటిమీద పరిపాలనాపరంగా ఉమ్మడి నియంత్రణ ఉంటుంది. విలీనం అనంతరం ఫార్మకోపియా సంబంధమైన పనులకు వీలుగా దీనికి తగిన పరిపాలనా నిర్మాణం ఉంటుంది. ఆయుర్వేద, సిద్ధ, యునాని, హోమియోపతి ఔషధాలలొ ఒకటే మళ్ళీ మళ్ళీ వాడాల్సిన అవసరం లేకుండా ప్రామాణికత సాధిస్తారు. ఆవిధంగా వనరులను సమర్థంగా వాడుకునే వీలుంటుంది.
(Visitor Counter : 138
పర్యటక మంత్రిత్వ శాఖ
దేఖో అప్ నా దేశ్ పై వెబ్ నార్ సిరీస్ ద్వారా ప్రపంచ వారసత్వ దినోత్సవాన్ని నిర్వహించిన కేంద్ర పర్యాటక మంత్రిత్వ శాఖ
మానవీయ విలువలు, ప్రియమైన ఆతిథ్యమే భారతీయ వారసత్వాన్ని ప్రపంచానికి తెలియజేస్తుంది – శ్రీ ప్రహ్లాద్ సింగ్ పటేల్
ప్రపంచ వారసత్వ దినోత్సవం – 2020ని పురస్కరించుకుని కేంద్ర పర్యాటక మంత్రిత్వ శాఖ ఈ రోజు వెబ్ నార్ సిరీస్ ద్వారా ఈ దినోత్సవాన్ని నిర్వహించింది. పర్యాటక మరియు సాంస్కృతిక శాఖ  మంత్రి శ్రీ ప్రహ్లాద్ సింగ్ పటేల్ పురాతన ఆలయ నగరమైన మామల్లపురం మీద వెబ్ నార్ సిరిస్ ను ప్రసారం చేశారు. ఈ వెబ్ నార్ లో ప్రపంచం నలుమూలల నుంచి పలువురు పాల్గొన్నారు.
ఈ వెబ్ నార్ లో దేవాలయ నిర్మాణంతో పాటు, మతపరమైన ప్రాముఖ్యతను ప్రధానంగా చూపించారు. వరల్డ్ హెరిటేజ్ అండ్ సస్టైనబుల్ టూరిజం ఎట్ హుమయున్ టూంబ్ పేరుతో రెండో వెబ్ నార్ ను ప్రసారం చేశారు. ప్రపంచ వారసత్వ ప్రదేశాల ప్రాధాన్యత గురించి వివరించడంతో పాటు, హుమయున్ సమాధి మరియు సముదాయాల్లోని ఇతర స్మారక చిహ్నాల వద్ద చేపట్టిన పరిరక్షణ పనుల గురించి తెలియజేసింది.
ఈ సందర్భంగా కేంద్ర మంత్రి మాట్లాడుతూ మన సంస్కృతి, సంప్రదాయాలు ప్రాచీనమైనవే గాక అమూల్యమైనవని వివరించారు. కోవిడ్ -19తో ప్రపంచం సహా భారతదేశం కూడా పోరాడుతున్న ప్రస్తుత సంక్షోభ సమయంలో భారతీయ వారసత్వం, మానవీయ విలువల ఉన్నతమైన ఆతిథ్య విలువలతో ప్రపంచమంతా నిర్వచిస్తోంది. ఉపనిషత్తుల నుంచి వసుధైవ కుటుంబకం  అనే వాక్యాన్ని ప్రస్తావించిన ఆయన, భారతదేశంలో చిక్కుకుపోయిన పర్యాటకులకు అందించిన సహాయం, ఇచ్చిన ఆతిథ్యం మన దేశ గొప్పతనాన్ని వివరిస్తాయని ఆయన తెలిపారు.
భారతీయుల జీవితంలో భాగమైన ప్రాచీన జీవన సూత్రాలు ఎంత శాస్త్రీయంగా ఉన్నాయనే విషయాన్ని తెలియజేస్తూ, మానవాళి పుట్టిన నాటి నుంచిర ఎన్నో ప్రయాత్నాల్లో ఈ పురాతన పద్దతులే స్థిరంగా ఉన్నాయని, మన విలువలు పరిష్కారాలను తెలియజేస్తాయని, స్థితిస్థాపకత మనల్ని కలిపి ఉంచుతుందని వివరించారు.
పురాతన భారతదేశంలో మత సూత్రాలు సైతం విజ్ఞాన శాస్త్రం మీద ఆధారపడి ఉన్నాయని గుర్తు చేసిన ఆయన, గుజరాత్ లోని మోడెరా సూర్యదేవాలయంలో 52 స్తంబాల గురించి ప్రస్తావించారు. ఇందులో ప్రతి స్తంబం సంవత్సరంలో క వారానికి గుర్తు అని, భారతదేశ తత్త్వ శాస్త్రం మరియు సంప్రదాయాల లోతైన విజ్ఞానాన్ని అర్థం చేసుకోవడానికి ప్రయత్నించకపోవడం మన అజ్ఞానమేనని తెలిపారు. మోడెరా మరియు మామల్ పురంలోని రెండు దేవాలయాలు యునెస్కో ప్రపంచ వారసత్వ ప్రదేశాలు.
నమస్తే గురించి, చెప్పులు లేకుండా ఇంట్లోకి ప్రవేశించడం గురించి, ఇంట్లోకి ప్రవేశించే ముందు స్నానం చేయడం గురించి వివరిస్తూ, చిన్నవిగా అనిపించే ఈ విషయాల్లో ఎంత లోతైన కాలతీత జ్ఞానం ఉందనే విషయాన్ని నొక్కి చెప్పారు. అదే మన దేశ గొప్పతనం అని, లోతైన సారాంశాన్ని సంప్రదాయాల రూపంలో తెలియజేస్తారని వివరించారు.
భారతదేశ స్మారక చిహ్నాలు మన సంప్రదాయం మరియు అమూల్యమైన వారసత్వ సంస్కృతిని తెలియజేస్తాయని, వీటిని సంరక్షిచడం మరియు ప్రదర్శించడాన్ని భారత ప్రధానమంత్రి 2024 విజన్ లో చేర్చారని, ఇది త్వరలోనే సాధ్యం కానుందని ఆయన తెలిపారు. మన పురాతన నాగరికత గొప్పతనాన్ని, వైభవాన్ని పరిగణలోకి తీసుకుంటే ఈ జాబితా మరింత పెరుగుతుందని తెలిపారు. సాంకేతిక పరిజ్ఞానం ఉపయోగించుకుని తయారు చేసిన భారత అసంపూర్ణ సాంస్కృతిక వారసత్వ జాతీయ జాబితాను ఆవిష్కరించి దేశ ప్రజలకు అంకితం చేశారు. ఈ జాబితాను సాంస్కృతిక మంత్రిత్వ శాఖ వెబ్ సైట్ లో అందుబాటులో ఉంచారు. కళలు, చేతి వృత్తులు మరియు అనేక ఇతర స్థానిక సంప్రదాయాలు సహా ప్రాచీన నాగరికత లోతు, విస్తారతను పరిగణలోకి తీసుకుంటే ఈ జాబితా మరింత పెరుగుతుందని పేర్కొన్నారు.
(Visitor Counter : 235